يا هلا فكرة حنّت و حنّ القصيد
المزون المشاعر و السحايب أنا
يا قديم المودة مرحباً بك جديد
ردّ فيني شعورٍ كنت أظنّه فنا
ولّع الشوق جمره و الهقاوي بعيد
أعرف أني أعيشك في غيابك سنا
التوى بي غرامك صرت عاشق عنيد
ما يهزّه كلام و لا يردّه عنا
إنهل الحب عمرٍ و العمر ما يزيد
ما تفيد الحسوفه لين ضاع الهنا
ما أصعب العمر للعاشق نهاره و حيد
لين وقف وناظر في الهوى وش جنا
يا حبيبٍ نسيته بين قلب ووريد
في خفوقي مشاعر والكتابه أنا